|  |  |  |
| --- | --- | --- |
|  | | |
|  | | |
|  | | |
|  | **ACORD DE PARTENERIAT** |  |
|  | Între:  **INSTITUTUL NATIONAL DE CERCETARE- DEZVOLTARE PENTRU CHIMIE SI PETROCHIMIE - ICECHIM**  **și**  **.............................** |  |

Prezentul Acord a fost încheiat astăzi ....................... între:

1. **INCDCP-ICECHIM** – denumit în continuare **„ICECHIM”,** institut național de cercetare - dezvoltare înființat și funcționând in conformitate cu legile din România, înregistrat la Registrul Comerțului sub nr. J 40/14364/07.09.2004, cod unic de înregistrare RO 2627996, cu sediul in str. Splaiul Independentei nr. 202, sector 6, București, România, cont bancar RO82RNCB0077015755980001 deschis la Banca BCR Sector 6, e-mail: office@icechim.ro., tel. 021.315.32.99 fax. 021.312.34.93 reprezentat de doamna dr. biochim. Mihaela Doni in calitate de Director General și domnul dr. bioch. Florin Oancea, în calitate de director științific și director al proiectului POC 2016 *Procedee secvențiale de închidere a fluxurilor laterale din bioeconomie şi (bio)produse inovative rezultate din acestea – SECVENT, ID Proiect: P\_40\_352, MySMIS: 105684.*

și

1. ........................... **-** denumită în continuare **„** ...............**”**, înregistrată la Registrul Comerțului sub nr ......................., cod unic de înregistrare ...................., cu sediul social in ..................................., Județul ........., România, cont bancar ....................................................... deschis la Banca ....................... Sucursala .............., e-mail: .................., tel. ................., fax ................., reprezentata de ............................, in calitate de ........................

Fiecare dintre părți fiind denumite în mod individual “**Partea**” și în mod colectiv “**Părțile**”.

**Astfel**, Părțile au convenit după cum urmează:

1. **Obiectul Acordului**

1.1 Părțile participă împreună la realizarea de proiecte de cercetare-dezvoltare și inovare în domeniul de specializare Bioeconomie, subdomeniile 1.1. Agro-alimentare (în special 1.1.2. Dezvoltarea de noi produse, practici, procese şi tehnologii în sectorul horticol și 1.1.5. Dezvoltarea durabilă a producției culturilor de câmp adaptate impactului schimbărilor climatice globale), și 1.3. Biotehnologii (în special 1.3.1. Bionanotehnologii și 1.3.3. Biotehnologii agro-alimentare).

1.2 Pentru fiecare proiect in parte, Părțile vor stabili în detaliu scopul, obiectivele, sarcinile și responsabilitățile, durata de realizare, aspecte financiare și orice alte elemente necesare bunei desfășurări, prin contracte subsidiare de prestări servicii de cercetare - dezvoltare si de inovare pentru întreprinderea ................ de către organizația de cercetare INCDCP-ICECHIM, inclusiv prin proiecte în parteneriat de tip D. Contractele subsidiare se vor încheia cu precădere în cadrul proiectului POC 2016 SECVENT, ID Proiect: P\_40\_352, contract nr. 81/08.09.2016, Cod MySMIS: 105684.

1.3 Având în vedere că proiectele includ activități de cercetare - dezvoltare si inovare, precum și de ridicare la scară / transfer tehnologic, părțile hotărăsc să colaboreze conform următorului principiu de colaborare:

* **INCDCP-ICECHIM** va răspunde de activitățile de cercetare-dezvoltare și inovare;
* **...............** va răspunde de activitatea ulterioară de ridicare la scară și de implementare a rezultatelor de cercetare și inovare, până la punerea pe piață a produselor / tehnologiilor / serviciilor.

1. **Valoarea proiectelor subsidiare**

Valoarea de cercetare-dezvoltare si inovare va fi stabilitprin contract subsidiar de tip D, încheiat între părți, în cadrul proiectului „Procedee secvențiale de închidere a fluxurilor laterale din bioeconomie şi (bio)produse inovative rezultate din acestea - SECVENT” ID P\_40\_32, Cod SMIS: 105684, Contract 81/08.09.2016.

# Răspunderea Părților

3.1 Fiecare Parte va fi unica responsabilă pentru propriile acţiuni sau omisiuni faţă de terți. Nici o parte nu este răspunzătoare faţă de cealaltă în conformitate cu prezentul Acord, cu excepția faptelor intenționate sau neglijenței grave.

3.2 Fiecare Parte va răspunde pentru documentațiile întocmite sau activitățile efectuate de către aceasta, pentru calitatea acestora și termenele de realizare..

* 1. Pentru neexecutarea totală sau parțiala la termen, precum și pentru executarea necorespunzătoare a uneia / mai multor obligații asumate și/sau care ii revin, partea in culpa răspunde fata de cealaltă parte pentru prejudiciul produs, potrivit clauzelor prezentului acord și dispozițiilor legii, in măsura in care părțile nu au convenit altfel.

1. **Cheltuieli. Asigurări**

4.1 Părțile vor negocia cheltuielile și beneficiile financiare ale fiecărei părți în cadrul proiectului.

4.2 Fiecare Parte va furniza pentru sine asigurările (profesionale, medicale, etc) necesare pentru implementarea diferitelor proiecte.

1. **Data Efectiva si Termenul**

Acest Acord intră in vigoare la data semnării sale si va rămâne valabil până la data de 31.12.2022

1. **Obligațiile și drepturile părților**

6.1 Nici o parte nu are nici o autoritate (cu excepția cazului în care este conferită în mod expres, în scris, în temeiul prezentului Acord) pentru a considera cealaltă parte ca fiind reprezentantul său. Niciuna dintre părți nu este autorizată să acționeze în numele şi în contul celeilalte Părți sau să accepte drepturi sau obligații în numele sau pentru cealaltă Parte, cu excepția celor asumate prin prezentul acord sau prin contractele ulterioare încheiate între Părți, sau în cazul în care acordul scris prealabil a fost obținut de la cealaltă Parte.

7. PROPRIETATE INDUSTRIALA ŞI INTELECTUALA

7.1. Rezultatele cercetărilor obţinute pe baza derulării contractului subsidiar de tip D menționate in Anexa I la acesta, aparțin părții care le-a realizat, conform legislației in vigoare referitoare la titlurile de proprietate industriala şi drepturile de autor. Rezultatele cercetărilor sunt administrate de proprietarii acestora, cu toate drepturile care decurg din calitatea de proprietar.

7.2. Drepturile de proprietate intelectuală (IP) rezultate din proiect se referă la faptul ca IP:

a) rezultă din activitățile aferente proiectului de cercetare-dezvoltare și inovare, şi care face parte din obiectivele proiectului, definite la Anexa I;

b) rezultă din activitatea aferentă proiectului de cercetare-dezvoltare și inovare, dar care nu face parte din obiectivele proiectului, definite la Anexa I.

Drepturile pentru IP care fac parte din obiectivele proiectului aparțin întreprinderii. Drepturile pentru IP care nu face parte din obiectivele proiectului aparțin INCDCP-ICECHIM.

7.3. Rezultatele cercetărilor din cadrul proiectului care sunt brevetabile conform prevederilor legale, respectiv îndeplinesc condițiile referitoare la noutate, pas inventiv şi aplicare industrială, vor fi protejate prin brevetare la nivel național şi/sau în alte state, cu revendicarea dreptului de prioritate din România.

7.4. Contribuția fiecărui autor al unei cereri de brevet de invenție se va negocia de către colectivul de autori, în conformitate cu contribuția fiecăruia, amploarea problemei tehnice rezolvată de invenție şi aportul creativ la realizarea pasului inventiv.

7.5. Pentru realizarea obiectivelor proiectului părțile își garantează reciproc, pe toata durata proiectului, acces la know-how-ul pre-existent necesar pentru realizarea proiectului, respectiv acele informații deținute de către parteneri înaintea participării acestora la prezentul proiect, precum şi drepturile de autor sau alte drepturi de proprietate intelectuală, care au legătură cu aceste informații, a căror cerere de protecție a fost înregistrată înaintea participării acestora la prezentul contract, şi care sunt necesare pentru derularea proiectului sau pentru utilizarea rezultatelor. Acest drept de acces la know-how-ul pre-existent include: ....................

*Din partea INCDCP-ICECHIM*: ....................

*Din partea întreprinderii* ......................................

7.6. Pe durata acestui contract și pentru șase (6) luni după terminarea acestuia, denumită în continuare perioada „Opțiunii”, întreprinderea are dreptul exclusiv de a negocia cu INCDCP-ICECHIM o licență pentru IP rezultat din proiect și care aparține ICECHIM, protejate prin cereri de brevet sau prin alte forme de protecție IP (modele de utilitate, modele industriale, drepturi de autor pentru software, etc.). Întreprinderea va exercita Opțiunea printr-o adresă scrisă. În urma exercitării Opțiunii, Părțile vor negocia un contract de licență, luând în considerare valoarea de piață a rezultatelor protejate.

7.7. In cadrul comunicărilor între parți, vor fi incluse prevederi de confidențialitate referitoare la IP, în special la cea care poate fi protejată prin brevetare. Fiecare parte („Destinatarul”) este de acord să păstreze confidențială şi să nu folosească în orice alt scop decât implementarea proiectului, orice informație a unei alte părți („Expeditorul”), pe care ar putea să o obțină în cadrul activităților aferente proiectului, cu condiția ca aceste informații să fi fost etichetate clar ca fiind confidențiale de către Expeditor, sau, dacă sunt transmise pe cale orală, să fi fost confirmate ca fiind confidențiale în scris în termen de zece (10) zile de la data transmiterii. Fiecare Partener va răspunde pentru respectarea acestor prevederi de către propriii angajați.

7.8.Părțile își recunosc dreptul de a publica rezultatele obţinute în cadrul proiectului. Autorii articolelor propuse spre publicare se stabilesc în funcție de contribuția fiecăruia la obținerea rezultatelor, în conformitate cu reglementările referitoare la etica în cercetare-dezvoltare.

7.9. Publicațiile vor fi tratate conform următoarelor reguli: (*i*) un rezumat al manuscrisului va fi distribuit tuturor Părților de către autorul principal sau corespondent; (*ii*) în cazul în care una din Părți este interesată să depună o cerere de brevet pe aceasta temă, cealaltă parte trebuie să fie notificată, în termen de max. 10 zile de la primirea rezumatului manuscrisului articolului; (*iii*) de la data primirii notificării de la Partea interesată de brevetare o perioadă de confidențialitate de 60 zile va fi stabilită, înainte de publicarea rezultatelor, pentru a permite depunerea cererii de brevet.

7.10. Difuzarea rezultatelor științifice şi tehnice va fi axată pe contribuția adusă la dezvoltarea domeniului. Principalele mijloace folosite vor fi articolele / comunicările științifice la reviste de top şi conferințe internaţionale de prestigiu, ca şi promovarea şi organizarea de workshop-uri şi conferințe. Vor fi prezentate pentru publicare şi/sau vor fi comunicate lucrări științifice legate în principal de: activitatea biologică și eficacitatea produselor realizate prin proiecte comune; mecanismele de acțiune implicate în determinarea răspunsului biologic specific; analiza de sustenabilitate / eco-eficiență pe baza analizei ciclului de viață.

7.11. În cazul în care Întreprinderea exercită Opțiunea prevăzută la art. 7.6, INCDCP-ICECHIM nu va publica rezultatele respective pe durata negocierilor.

# 8. Facturare şi plată

# Condițiile de facturare și plată vor fi stabilite de la caz la caz, in funcție de condițiile contractuale și financiare ale proiectelor la care participă Părțile precum și a contractelor încheiate de acestea.

# 9. Cesiune

Părțile nu vor cesiona, transfera (pe cale de restructurare sau altfel), toate sau o parte din obligațiile ce le revin conform prezentului Acord, fără acordul prealabil, scris al celeilalte Părți.

# 10. Acordul prezent

10.1 Prezentul Acord constituie întregul și singurul acord de voința dintre Părți in legătura cu operațiile menționate și anulează orice înțelegere anterioară, scrisa sau verbala.

10.2 Prezentul Acord poate fi modificat doar prin act adițional scris, semnat de fiecare Parte.

**11. Comunicări**

Orice comunicare între părți, referitoare la îndeplinirea prezentului Acord, trebuie să fie transmisă în scris. Orice document scris trebuie înregistrat atât în momentul transmiterii, cât şi în momentul primirii.

Comunicările între părți se pot face prin fax sau e-mail cu condiția confirmării în scris a primirii comunicării.

**12. Forța majoră**

12.1 Forța majoră este constatată de o autoritate competentă. Forța majoră exonerează Părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

12.2 Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariţia acesteia.

12.3 Partea contractantă care invocă forța majoră are obligația de a notifica celeilalte părți, imediat şi în mod complet, producerea acesteia şi să ia orice măsuri care îi stau la dispoziție în vederea limitării consecințelor. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

12.4 Dacă forța majoră acționează sau se estimează ca va acționa o perioadă mai mare de 1(una) luna, fiecare parte va avea dreptul să notifice celeilalte părți încetarea de drept a prezentului Acord, fără ca vreuna din părți să poată să pretindă celeilalte daune-interese.

**13. Confidențialitate**

13.1 Părțile nu au dreptul, fără acordul scris al celeilalte părți:

1. de a face cunoscut contractul sau oricare prevedere a acestuia unei terțe părți, în afara acelor persoane implicate în îndeplinirea contractului;
2. de a utiliza informațiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligațiile contractuale.

13.2 Dezvăluirea oricărei informații faţă de persoanele implicate în îndeplinirea contractului se va face confidențial şi se va extinde numai asupra acelor informații necesare în vederea îndeplinirii contractului.

13.3 O parte contractantă va fi exonerată de răspunderea pentru dezvăluirea de informații referitoare la contract dacă:

1. informația era cunoscută părții contractante înainte ca ea să fi fost primită de la cealaltă parte contractantă; sau
2. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire; sau
3. partea contractantă a fost obligată în mod legal să dezvăluie informația.

**14. Etică**

14.1. În derularea contractului Părțile vor acționa într-o maniera etică, vor aplica și respecta normele si reglementările legale, și se vor abține de la orice fapte de corupție, concurență neloială, precum și de la situații care ar putea conduce la conflicte de interese.

14.2. Propunerile de proiect care vor fi realizate în comun, fie că sunt proiecte subsidiare POC 2016 SECVENT, fie că sunt propuneri de proiect pentru alte competiții, vor respecta normele prevăzute de Legea nr. 206/2004 privind buna conduită în cercetarea științifică, dezvoltarea tehnologică şi inovare, cu modificările şi completările ulterioare, precum şi de alte reglementări legislative de etică specifice domeniului de cercetare al proiectului. cercetare al proiectului. În situaţia în care domeniul proiectului necesită obținerea de avize şi acreditări specifice, acestea vor fi obținute anterior începerii implementării proiectului.

**15. Legea aplicabilă și soluționarea litigiilor**

15.1 Prezentul Acord va fi guvernat si interpretat in conformitate cu legislația din România.

15.2 Se va încerca rezolvarea litigiilor pe cale amiabilă. In cazul în care soluționarea litigiului care rezultă din realizarea acestui Acord, inclusiv a referitoare la încheierea sau încetarea acestuia nu este posibilă pe cale amiabilă se va recurge la soluționarea de către instanțele judecătorești competente de la sediul INCDCP-ICECHIM.

**16. Alte clauze**

16.1.Prevederile prezentului Acord de parteneriat și cele ale contractelor subsidiare POC 2016 SECVENT încheiate intre parți sunt complementare.

16.2. In caz de contradicție/divergenta cu privire la dispozițiile prezentului Acord si cele ale contractelor subsidiare POC 2016 SECVENT, prevalează contractele subsidiare încheiate între parți.

Prezentul Acord a fost legal încheiat la data de ...............

|  |  |
| --- | --- |
|  |  |
| \_\_\_\_\_\_\_\_\_\_\_\_\_\_\_\_\_\_\_\_  Pentru si in numele  **INCDCP-ICECHIM**  Dr. bioch. Mihaela Doni  Director General  \_\_\_\_\_\_\_\_\_\_\_\_\_\_\_\_\_  Dr. bioch. Florin Oancea  Director Ştiinţific  Director proiecte SECVENT,  ID Proiect: P\_40\_352,  MySMIS: 105684 | **\_\_\_\_\_\_\_\_\_\_\_\_\_\_\_\_\_\_\_**  **Pentru si in numele**  ...............  ...........................  Administrator |